Pimeyden veljet

> ***Varoitus! Sisältää juonipaljastuksia aiemmasta osasta!***
>
>

**Myrsky** on nyt vakoojana Ukkosen hovissa ja haluaa kostaa entiselle ystävälleen.
**Kylmäjää** on onnistunut pakenemaan Ukkosen tyrmästä ja johtaa nyt itsenäistä kapinallisryhmittymää.
**Loitsu** on menettänyt sydämensä valitun ja matkaa Syvimpiin syövereihin tehdäkseen sovinnon itsensä kanssa.
**Fleor** on pettänyt Ukkosen ja salaa rakastunut Valosiipien kuningattaren sisareen.
**Tähtiyö** on vannonut lopettavansa Sodan ja antanut Pimeydelle häntä kahtaalle repivän lupauksen.

## Lohikäärmeheimot

### Myrskysiivet

**Ulkonäkö**: Tummanharmaat tai -punaiset suomut, vahvat siivet, tummemmat alussuomut, vihreät tai keltaiset silmät. Hyvin koukkumaiset kynnet auttavat kallioilla kiipeämisessä.
**Kyvyt**: Näkevät hyvin pimeässä, syöksevät salamoita. Tosin heillä on huonompi kuulo kuin muilla heimoilla.
**Kuningatar**: Kaksi kuningattaren paikasta taistelevaa sisarusta: Ukkonen ja Salama.
**Liittoumat**: Ukkonen on liittoutunut hallasiipien ja valosiipien kanssa, Salama usvasiipien ja tähtisiipien kanssa Sodassa.
### Hallasiivet

**Ulkonäkö**: Valkoiset, jäänsiniset tai vaaleanpunaiset suomut. Silmät ovat jäänsiniset tai yönsiniset. Koukkukynsillä saa tukevan otteen jäästä. Alussuomut ovat värittömän valkoiset.
**Kyvyt**: Huurrehenkäys jäädyttää vihollisen kuoliaaksi sekunneissa. Eivät pidä lämpimästä, ja tuli on heille vaarallisempaa kuin muille heimoille.
**Kuningatar**: Kuningatar Kuura.
**Liittoumat**: Ovat liittoutuneet Ukkosen kanssa Sodassa.
### Valosiivet

**Ulkonäkö**: Hiekanväriset tai kultaiset panssarisuomut, sinertävät alussuomut, keltaiset tai oranssit silmät. Ruoskamainen kaartuva pyrstö.
**Kyvyt**: Syöksevät uskomattoman kuumaa tulta, pystyvät kuumentamaan pyrstönsä pään hehkuvan kuumaksi. Sietävät hyvin kirkasta valoa; tosin eivät näe pimeässä yhtä hyvin kuin muut heimot.
**Kuningatar**: Kuningatar Aurinko.
**Liittoumat**: Ovat liittoutuneet Ukkosen kanssa Sodassa. Kuningatar Aurinkoa myös sitoo lupaus sisarelleen Laavalle.
### Usvasiivet

**Ulkonäkö**: Harmaat tai vihreät suomut, sirot siivet ja kevyt ruumiinrakenne. Silmät ovat joko mintunvihreät, usvanharmaat tai vedensiniset.
**Kyvyt**: Purevat myrkkyhampailla, osaavat lukea ajatuksia ja omaavat kyvyn nähdä ennenäkyjä. Eivät pärjää suurempia ja vahvempia vastustajia vastaan ilman yllätyksen suomaa etua.
**Kuningatar**: Kuningatar Uniennäkijä. Kuningattaren sijaisena toimii hänen sisarensa Verikatse.
**Liittoumat**: Ovat liittoutuneet Salaman kanssa Sodassa.
### Tähtisiivet

**Ulkonäkö**: Hoikkia ja solakoita, suomut ovat yönmustat tai yönsiniset. Siipien alapinnoilla on hopeisia tähtien muotoisia kuvioita. Silmät ovat siniset tai violetit, pyrstö on pitkä ja ruoskamainen.
**Kyvyt**: Saavat kyntensä ja pyrstönsä hehkumaan tähtivaloa, ja heillä on myös muita salaperäisiä kykyjä. Näkevät hyvin pimeässä, mutta eivät pidä kirkkaasta valosta.
**Kuningatar**: Kuningatar Tähdenlento.
**Liittoumat**: Ovat liittoutuneet Salaman kanssa Sodassa.
### Pimeyssiivet

**Ulkonäkö**: Sysimustia kuononpäästä siivenkärkiin ja pyrstönpäähän asti. Silmät ovat pimeässä kiiluvat, joko vihreät, kellanvihreät tai keltaiset.
**Kyvyt**: Pimeyssiipien suusta purkautuu synkkää pimeyttä. Lisäksi he omaavat muita mahtavia ja salaperäisiä kykyjä.
**Kuningatar**: Vain harvat tietävät hänet.
**Liittoumat**: Ovat aina vain omalla puolellaan.
### Päähahmot

**Myrsky** – myrskysiipi, naaras
**Kylmäjää** – hallasiipi, uros
**Loitsu** – harvinainen tähtisiipi-pimeyssiipi -hybridi, uros
**Fleor** – myrskysiipi-valosiipi -hybridi, uros
**Tähtiyö** – tähtisiipi, uros